钦定古今图书集成/方舆汇编/职方典/第1030卷 > 《石门瀑布》前人
## 钦定古今图书集成/方舆汇编/职方典/第1030卷 > 《石门瀑布》前人

乱藤深树野云幽，鸣瀑山头爽气浮。似带轻烟凝暮
霭，更飞凉雨入高秋。月明练影当空落，风细涛声逐
涧流。寄语探奇诗酒客，芝田江上有龙湫。

《隋书徐则传》：“则，东海郯人也。幼沈静，寡嗜欲。受业于
周弘正，善三元，精于议论，声擅都邑。则叹曰：‘名者实
之宾，吾其为宾乎’？遂怀栖隐之操，杖策入缙云山。后
学数百人，苦请教授，则谢而遣之。不娶妻，常服巾褐。
陈太建时，应召来，憩于至真观。期月，又辞入天台山，
因绝谷养性，所资唯松水而已。虽隆冬沍寒，不服绵”
絮，太傅徐陵为之刊山立颂。初在缙云山，太极真人
徐君降之曰：“汝年出八十，当为王者师，然后得道也。”
《宋史范成大传》：成大知处州，处民以争役嚣讼，成大
为刱义役，随家贫富，输金买田，助当役者，甲乙轮第。
至二十年，民便之。其后入奏言及此，诏颁其法于诸
路。处多山田，梁天监中，詹、南二司马作通济堰，在松
阳、遂昌之间，激“溪水四十里，溉田二十万亩。堰岁久
坏成，大访故迹，叠石筑防，置堤阏四十九所，立水则
上中下，溉灌有序，民食其利。”

《旧志》：丽水懿德乡，梁氏所居。其地有小溪，宋绍兴癸
酉夏，中流涌起，高二丈馀，若柱然。是年梁安世请乡
举，甲戌登科。至咸淳癸酉夏复然。梁泰来请乡举，甲
戌亦登科。

绍兴癸丑六月间，龙泉下方人有林姓者，年六十馀，
晓从稽圣桥上流沤蔴，遥见三人沿溪岸而下，二戴
巾，一髽角，皆黄布道衣。前问林曰：“此处可涉否？”林应
之曰：“桥下自有渡船。”髽角者于夹袋中取桃一颗遗
之，三人因登舟而往。林取桃净洗擘食，投其核于水。
既归，厌厌若醉梦，就枕熟寐。妻子疑其病，触之使觉，
因饮之林，却而不食，遂语妻以故，自此不食数月，颜
采红润，若有所得。邑中有好事者，引至其家，使人守
之，虽更数日，不见有馁容。久之，妻子苦其不事事，强
以饭食之。自后饭食如常，阅半载卒。

《明良录略》：“洪武元年，叶琛奏定处州税粮，上特命青
田县粮止作五合起科，曰‘使刘伯温乡里子孙世世
为美谈也’。”

《旧志》：永乐间，缙云县邢同人杨宗盛兄弟各一妇，因
家失乳鸭，姑令次妇遍觅不还。旬馀，忽神附于长妇，
态度言语宛似，跪诉姑前曰：“儿觅鸭诣富邻陶某，彼
绐曰：‘姑索汝，将棰死，盍匿吾窖中，于是极被污辱。昨
晚推置深閴处，支解儿体，盛以盎缶埋之’。”遂膝行导
姑至埋所，果得尸，陶慑服。

缙云西北乡有朱氏妇，悍妒甚。婢有姿色，棰楚百端。
一日，觉其有娠，击剥无完肤。比死，断手足置溷中。越
期，妇见故婢，以手剜其心，呼号求救，声彻四邻。请巫
治之，则有群鸟鼓翼奋爪，抟风而来，庖厨遍投粪壤，
妇竟死焉。

清溪观古钟，上有墨书“青田”字，唐袁晁乱，失其所在。
后温州江岛中时闻钟声。一日，有物如半钟，露水上，
迫视之，或触即沉。州之僧道具香花彩舫，争奉迎，不
可得。时清溪道士亦在众中祝之曰：“观中缺钟，钟若
有灵，愿溯流而往。”众笑其诞。比归，钟已在观前潭中。
又祝之，钟渐就岸，不数人挽而上，墨书宛然不灭。乡
老少聚观，即观中旧物也。“或又飞去，旬日复回。后以
大锁系之，至今尚存。”

丽水县西七十里，岑峰禅智寺有异牡丹一本，紫色，
高丈馀，每开五百馀花，花各十二瓣。值闰年，各开十三瓣。宋政和间，尝宣索入御苑，花即不开。诏遣还山，
复开如故。成化十三年，寺毁于火，花已枯落。

成化乙巳春夏之交，乡民适艰食。邻邑四山中，箬竹
皆生米，可疗饥，独宣平山中为甚，多至千馀石。
正德己卯秋八月，青田六都木灶山殒，石压死居民
《泥玖》及其妻子。初，玖丧父，鞠于母不孝。其母居母于
爨室，母执爨，妻子坐享。冬夏妻子纩𫄨，母单布卒，岁
弗洗，百凡弗预，诟面如婢。一日。秋谷登，杀鸡作糁，聚
妻子食，以馀弃，呼母食之。母悲忿不食，夜就寝，倏风
电腾，震大雨，荡川谷，排山拔树，殒石自山，裂屋破壁，
其势奔磔。至玖寝次，碎玖及其妻子醢三尸左撼，破
壁而出，止于涧之西碕。比晓，村人聚观，惟残骼腐胔
儿指数枚在岩末。母爱其孙，远岩而泣。岩高一丈八
尺二寸，平横九尺八寸有奇，周围五丈六尺八寸，欹
侧处弗以度，其蹲踞如怒虎、饿狮，亘棱如刀剑，其突
如拳棰，其洼陷如鼎镬，角刺参列，如锥如镞

万历己亥，知县段弘璧莅任，抵龙丘，夜梦有遂昌姓
尹者来谒。及下车，过尹起莘先生祠，见神像，恍与梦
符，遂捐俸葺之。

《闻见后录》：天下州名俗呼不正者有二：一处州，旧为
括州，唐德宗立，当避其名，适处士星见分野，故改为
处州，音楮，今俗误为处所之处矣。洋州，乃汪洋之洋，
音杨，今俗误为详略之详矣。上自朝省，下至士大夫，
皆云尔，无能正之者。

《太平御览图经》曰：“处州，缙云郡，古缙云之墟也。秦为
会稽郡地。汉初为东瓯地，后以为回浦县。光武更名
章安，晋分为永嘉郡。”《舆地志》曰：“永嘉郡，本会稽东部
地。晋明帝太宁元年，分临海等五县，立永嘉郡。”
《舆地志》曰：“松阳县，本章安南乡，汉立为县。”《吴地记》曰：
“县东南临大溪，有松阳树，大八十一围，腹中空，可容
三十”人坐，故取此为名。王右军尝往看之。

《永嘉记》曰：青田县有草，叶似竹，可染碧，名为竹青。此
地所封，故名青田。浮丘公《相鹤经》曰：“青田鹤。”

《旧志》：萧梁时，詹、南二司马筑堰于松阳溪上，引流溉
田，功久不就，遇一老人曰：“过溪见异物，即其地也。”如
其言，见一白蛇横亘中流，于是循其波痕以筑乃就。
叶法善与道侣奕于遂昌之牛头山，局终，掷碁子于
地化为石。后人于其地得石，每一卷石中有小石碁
子，圆滑绀白，初出土尚温软，就擘取可足一局。又时
有石螺石蟹。但不能常得之。

宋建炎间，丞相汤岐公未仕时，读书于南明山寺。每
夜有一小童来燃灯。一夕来迟，岐公怒，撮其髻欲击
之，发随手落，童逃去。及照地间皆松毛。明日出山前
有一矮松树，顶毛脱落，与所撮髻无异，始知此童乃
松树精，自是不复见矣。

一逸士道经蒋家岭，阴雨，吟曰：“山前山后雨濛濛。”忽
路傍一宅，有女刺绣帘内续曰：“才入桃源路便通。”士
曰：“偶向堂前逢绣女。”女曰：“岂知帘外有诗翁。”士曰：“三
春杨柳家家绿。”女曰：“二月桃花处处红。”士曰：“欲问今
宵端的事？”女曰：“想来只是梦魂中。”士曰：“尔鬼耶？”遂不
见，惟丛棘环孤冢而已。

遂昌广仁院佛殿，有邑人毛会者，潜画一妇乳儿于
壁，每夜有儿啼声，众皆怪之。一日会至院，僧语及，会
笑曰：“若欲止啼甚易。”乃以笔添乳入口，自后啼声遂
绝。人以会之画为神笔。

明天顺二年三月十五日，雷火焚仙都独峰顶千岁
合抱之材，残柯坠地，其火七日不息。遥见一人，身著
缟衣，徘徊其上，久之，凌空而去。

季六太尉，青田土神。乡人设庙祷祈石门下，农家有
病，聚巫作法，神忽尸附，促驾入石门，瀑布下，引笔大
书石壁曰：“半空水上白云飞，竹木柴门倚翠微。石洞
荒凉无客到，松花风落满头归。